<filename>root/pli/ms/sutta/sn/sn39/sn39.16_root-pli-ms.json
{
  "sn39.16:0.1": "Saṁyutta Nikāya 39 ",
  "sn39.16:0.2": "1. Sāmaṇḍakavagga ",
  "sn39.16:0.3": "16. Dukkarasutta ",
  "sn39.16:1.1": "“Kiṁ nu kho, āvuso sāriputta, imasmiṁ dhammavinaye dukkaran”ti? ",
  "sn39.16:1.2": "“Pabbajjā kho, āvuso, imasmiṁ dhammavinaye dukkarā”ti. ",
  "sn39.16:1.3": "“Pabbajitena panāvuso, kiṁ dukkaran”ti? ",
  "sn39.16:1.4": "“Pabbajitena kho, āvuso, abhirati dukkarā”ti. ",
  "sn39.16:1.5": "“Abhiratena panāvuso, kiṁ dukkaran”ti? ",
  "sn39.16:1.6": "“Abhiratena kho, āvuso, dhammānudhammappaṭipatti dukkarā”ti. ",
  "sn39.16:1.7": "“Kīvaciraṁ panāvuso, dhammānudhammappaṭipanno bhikkhu arahaṁ assā”ti? ",
  "sn39.16:1.8": "“Naciraṁ, āvuso”ti. ",
  "sn39.16:1.9": "Soḷasamaṁ. ",
  "sn39.16:1.10": "(Purimakasadisaṁ uddānaṁ.) ",
  "sn39.16:1.11": "Sāmaṇḍakasaṁyuttaṁ samattaṁ. "
}